જ્યારે આ અંગે વિશાખા પટેલ કહે છે, ‘કૉલેજમાં મારા ગ્રુપમાં બે કે ત્રણ લોકોને જ આંખે નંબર છે, છતાં અમે બધાં જ ચશ્માં પહેરીએ છીએ. અમારા ગ્રુપને કૉલેજમાં અને ઘરમાં પણ ચશ્મીસ ગ્રુપથી બધા ઓળખે છે. હું તો સ્પેક્ટેકલ્સ માટે વધુમાં વધુ ૨૦૦થી લઈને ૪૦૦ રૃપિયા જ ખર્ચુ છું. બ્રાન્ડેડ ચશ્માં જ પહેરવા તેવો ક્રેઝ મને નથી. હવે તો બ્રાન્ડેડ જેવી જ લાગતી અનેક વેરાઇટી ઓછા ભાવે મળી રહે છે. દિવસે તમે તડકામાં ગોગલ્સ પહેરી શકો છો. તે સમય સિવાય આવા સ્પેક્ટેકલ્સ પહેરીને ટ્રેન્ડી દેખાવાનું બધાને ગમતું હોય છે. હવે તો યુવાનો ટ્રેન્ડી દેખાવા માટે શોખથી સ્પેક્ટેકલ્સ પહેરતા થયા છે.’